Kamu bisa jelasin ke aku soal Pembelajaran konsep dalam bahasa melayu?

Gagasan pembelajaran konsep, juga dikenali sebagai pembelajaran kategori, pemerolehan konsep, dan pembentukan konsep, umumnya berasaskan karya-karya ahli psikologi kognitif Jerome Bruner. Bruner, Goodnow, & Austin mentakrifkan pemerolehan konsep atau (pembelajaran konsep) sebagai "mencari dan menyenaraikan sifat-sifat yang boleh digunakan untuk membezakan contoh daripada bukan contoh dalam pelbagai kategori." Ringkasnya, konsep merupakan kategori mental yang membolehkan kita untuk mengelaskan benda-benda, peristiwa-peristiwa atau gagasan-gagasan, berasaskan pemahaman bahawa setiap benda, peristiwa atau gagasan berkongsi satu set ciri-ciri berkenaan yang tertentu. Oleh itu, pembelajaran konsep merupakan suatu strategi yang memerlukan pelajar untuk membanding-bandingkan kumpulan-kumpulan atau kategori-kategori yang mengandungi ciri-ciri yang berkenaan konsep dengan kumpulan-kumpulan atau kategori-kategori yang tidak mengandungi ciri-ciri yang berkenaan konsep.

Pembelajaran konsep juga memaksudkan tugas pembelajaran yang mana pelajar dilatih untuk mengelaskan benda-benda dengan ditunjuk satu set benda-benda contoh dengan label-label kelasnya. Pelajar meringkaskan apa yang diperhatikannya dengan memampatkannya kepada bentuk contoh. Versi teringkas bagi apa yang dipelajari ini kemudiannya digunakan pada contoh-contoh akan datang. Pembelajaran konsep kadang-kadang mudah, kadang-kadang rumit kerana pembelajarannya berlaku dalam pelbagai bidang. Konsep yang rumit kurang berkemungkinan dapat diringkasan oleh pelajar, dan oleh itu kurang berkemungkinan dapat dipelajari. Tugas ini dalam bahasa percakapan adalah belajar dari contoh. Kebanyakan teori pembelajaran konsep adalah berasaskan penghafazan contoh serta mengelak sebarang jenis peringkasan atau pengabstrakan yang ketara.